Serratia marcescens

Serratia marcescens Serratia generoko eta Enterobacteriaceae familiako bazilo Gram negatiboa da, patogenoa izan daitekeena.

Mugikorra da, proteolitikoa (kaseinaren hidrolisia: +), zitratoa erabil dezake karbono-iturri gisa eta ez du laktosa hartzitzen. Andui gehienen IMVIC hau da: (--++)  biochemichal test and identification of Serratia marcescens Microbiology Info .

Bakterio honek prodigiosina izeneko pigmentua ekoizten du. Prodigiosina horrek gorri kolorea ematen dio Serratia marcescens-en hazkuntzari, eta garai bateko hainbat "mirari"ren atzean dago: bakterioa irinean hazten denez (almidoia erabiltzen baitu), "odoletan" zeuden ostien mirariaren atzean Serratiaren hazkuntza besterik ez zegoela esan daiteke egun.

Ezaugarri biokimiko ikusgarri hori dela-eta, bakterio honi Bacillus prodigiosus deitu zioten hasiera batean, aurkitu zutenean.

Prodigiosinaren ekoizpena tenperaturaren menpe dago: Serratia marcescens-ek ez du pigmentua ekoizten tenperatura oso altua denean (37º C-tik gora). Bakterioak almidoia erabiltzen duenez, ohikoa da bere hazkuntza irinean.

Patogenoa baino gehiago, oportunista da mikrobio hau. Horrek esan nahi du immunitate-sistema ahula duten gizabanakoak, bereziki, infektatzen dituela. Infekzio nosokomial askoren atzean dago. Klinika eta ospitaleetan, pneumonia, bakteriemia, meningitis eta gernu-infekzioak sortu ohi ditu  Serratia Diccionario médico, Nafarroako Unibertsitatearen Klinika 

Bakterioak antibiotiko askorekiko erresistentzia garatu du.

 Erreferentziak 

 Kanpo estekak 

Kategoria: Enterobakterioak